**Személyes jelenlétet igénylő vizsga nem lesz.**

**Beküldendő**

A jelentkezőknek a jelentkezési szaknak és specializációjának megfelelően a tep.szinhazi@mte.eu (színházi tánc) címre szakmai önéletrajzot, egy portré- és egy teljes alakos szerkesztés nélküli fotót, valamint az MTE számlaszámára befizetett 4.000,- Ft eljárási díj befizetéséről szóló bizonylat másolatát kell küldeni **2020. április 30-ig**.

Az MTE honlapján ([www.mte.eu](http://www.mte.eu)) „Felvételi 2020” menüpont alatt a megtanulandó és bemutatandó gyakorlatok, hanganyagok pontos elérhetősége 2020. május 4-től érhetők el. Az elkészült felvételek URL címét (linkjét) a jelentkezők a leírás szerinti tárhelyre feltöltésük után megküldik a jelentkezés szerinti szak és specializáció címére, a tep.szinhazi@mte.eu címre.

**A felvételek elérésének beküldési határideje:2020. június 15. 23.59 óra.**

A felvételek elérhetőségét az adott tárhelyen a felvételi eljárás végéig – beleértve a fellebbezési határidőket is – kell a jelentkezőknek biztosítani. A feltöltött videokhoz az MTE-nek megküldött elérhetőséget   2020. augusztus 21. és  30. között a jelentkező köteles megszüntetni.

Figyelem! Az elkészült felvételekről a jelentkezőknek külön fizikai adathordozóra is kell saját másolatot készíteni, amelynek megőrzése a felvételi döntést követő fellebbezési határidő lejártáig ha a feltöltés során technikai hiba történik a felvételt soron kívül pótolni lehessen!

**Beküldendő felvételek felvétele:**

Akamerát a felvételhez

* a klasszikus balett és modern gyakorlatok felvételénél lehetőség szerint enyhén rézsút elöl, majdnem oldalra kell helyezni,
* a szabadon választott (készített) koreográfia és énekszám felvételénél középen, szembe kell elhelyezni.
1. A felvételt egy bemutatkozással kell kezdeni: név, életkor, jelenlegi iskola, balettmester/néptáncmester neve, mely szakra és specializációra adja be a jelentkezését.
2. Bemutatkozást követően egész alakos szembe-, és egy profilos állást kérünk az alkat és a tartás megmutatásához.
3. Ezt követően lehet megkezdeni a gyakorlatokat.
4. A klasszikus balett, a moderntánc, a szabadonválaasztott koreográfia és az énekszám felvételeit egy-egy fájlba szerkesztve lehet feltölteni az MTE honlapon 2020. május 4. után közzétett módon és tárhelyre.

**A beküldendő felvételek specializációnként eltérnek.**

**Táncos és próbavezető BA színházitánc specializáció (nappali munkarend)**

**beküldendő filmfelvételei:**

A klasszikus balett és moderntánc tréning során kötelező viselet:

* lányok: harisnya, balettdressz (ujjatlan vagy rövid ujjú), gyakorlócipő,
* fiúk: teljes balettdressz, vagy hosszú lábtrikó és testhez simuló trikó, gyakorlócipő.

A szabadon választott koreográfia és énekszám esetén az előadott műnek megfelelő öltözet.

1. Klasszikus balett: az MTE honlapról a táncos és próbavezető szak színházi tánc specializáció részére feltöltött videó rúdgyakorlatai (a szintén megadott zenei anyagra)
2. Modern: az MTE honlapról a táncos és próbavezető szak színházi tánc specializáció részére feltöltött videó kortárstánc gyakorlatai (a szintén megadott zenei anyagra)
3. Egy operett vagy musical zenéjére készített koreográfia eltáncolása (max. 2 perc) bármely táncformanyelvet - klasszikus balett, kortárstánc, hiphop, showtánc, társastánc - használva
4. Egy operett, musical énekszáma vagy egy népdal előadása.

A megadott felületre a felvételeket a bemutatkozást követően, a kiírás sorrendjét megtartva, egy fájlba rögzítve kell feltölteni és elérhetőségét továbbítani az MTE honlapon aznap megadott tárhelyre.